En jury bestående av toppsjefene i Klima- og forurensningsdirektoratet, Enova og KS plukket ut de to kommunene i konkurranse med seks andre søknader. Marienlyst skole i Drammen er Norges første passivhusskole, og er i tillegg tilknyttet et nærvarmenett som i stor grad baserer seg på solenergi og energiutveksling med tilknyttede bygg. Sunndals prosjekt handler om å utvikle Sunndalsøra sentrum i klimavennlig retning, blant annet gjennom fortetting, bruk av spillvarme og bygging av gang- og sykkelveier. I den norske nominasjonen endte Drammen på topp foran Sunndal.